ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 5. apríla 2006 
								Materiál č.: 6304/2006
								K bodu.: 18

S T A N O V I S K O 
k návrhu nariadenia vlády SR o podrobnostiach o prevádzke kúpalísk a o podrobnostiach o požiadavkách na kvalitu vody kúpalísk, vody na kúpanie a jej kontrolu

I

Návrh nariadenia vlády SR o podrobnostiach o prevádzke kúpalísk a o podrobnostiach o požiadavkách na kvalitu vody kúpalísk, vody na kúpanie a jej kontrolu na rokovanie vlády SR predkladá minister zdravotníctva SR Rudolf Zajac. 

II

Návrh nariadenia vlády Slovenskej republiky reaguje na požiadavky, ktoré vyplynuli z uplatňovania vyhlášky ministerstva zdravotníctva Slovenskej republiky č. 30/2002 Z. z. o požiadavkách na vodu na kúpanie, kontrolu kvality vody na kúpanie a na kúpaliská v znení neskorších predpisov v praxi, a na potrebu dostupnosti informácií o kvalite vody na kúpanie pre verejnosť.
Predkladaný návrh nariadenia nadväzuje na zmeny v organizácii štátnej správy na úseku verejného zdravotníctva, ktoré vstúpili do platnosti v roku 2004 v rámci plnenia programového vyhlásenia a transformačných krokov v rezorte zdravotníctva.

III

Legislatívna rada vlády SR návrh zákona prerokovala na svojom zasadnutí dňa 28. marca 2006 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu zákona zapracoval (23 pripomienok) a odporúča vláde SR návrh zákona schváliť v predloženom znení.

V Bratislave 4. apríla 2006
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy
							          Úradu vlády SR